**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 20.10.2019, ora 08.00 – 21.10.2019, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 21.10.2019, ora 07.00**

**RÂURI**

**Debitele au fost relativ staționare.**

Debitele se situează, în general, la valori cuprinse între 30-90% din mediile multianuale lunare, mai mici (sub 30%) pe Mara, Tur, Nera, Cerna, Jijia, Bârlad, unii afluenţi ai Someșului (Sălăuța, Lonea, Fizeș, Lăpuş), ai Mureșului (Comlod, Iara, Vișa, Domald, Secaș, Sebeș, Ampoi, Strei, Râul Mare, Râul Galben) şi Oltului mijlociu și inferior (Breaza, Hârtibaciu, Cungrișoara, Beica, Olteț).

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi relativ staționare.**

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în ţară (secţiunea Baziaş) în intervalul 20.10.2019 – 21.10.2019 a fost în scădere, având valoarea de 2600 m3/s**, sub media multianuală a lunii octombrie (3850 m3/s).

În aval de Porţile de Fier debitele au fost în scădere pe sectorul Gruia – Giurgiu și în creștere pe sectorul Oltenița – Tulcea.

**Debitul la intrarea în ţară (secţiunea Baziaş) va fi în scădere (2500 m3/s).**

În aval de Porţile de Fier, debitele vor fi în scădere pe sectorul Gruia – Călărași și în creştere pe sectorul Cernavodă – Tulcea.

**2.** **Situaţia meteorologică în intervalul 20.10.2019, ora 09.00 –21.10.2019, ora 06.00**

**ÎN ŢARĂ**

Vremea a fost deosebit de caldă pentru această perioadă în cea mai mare parte a țării, abaterile termice fiind de până la 12 grade. Cerul a fost mai mult senin, dar până spre orele amiezii și din nou noaptea s-a semnalat ceață și nebulozitate stratiformă joasă, local în zonele joase din est și sud-est și pe arii restrânse în depresiuni. Izolat în Moldova s-a semnalat burniță. Vântul a suflat slab și moderat. Temperaturile maxime au fost cuprinse între 15 grade la Adjud și 29 de grade la Bozovici, Moldova Nouă, Lugoj și Gurahonț, iar la ora 06 se înregistrau valori termice cuprinse între 0 grade la Miercurea Ciuc și 18 grade la Dumbrăvița de Codru, Șiria și Oravița.

***Observaţie:*** *de ieri de la ora 06.00 au fost în vigoare 12 atenționări cod galben pentru fenomene meteorologice periculoase imediate.*

**LA BUCUREŞTI**

Vremea a fost predominant frumoasă, iar în orele amiezii și deosebit de caldă pentru această dată. Cerul a fost mai mult senin, dar la începutul intervalului s-a semnalat ceață. Vântul a suflat în general slab. Temperatura maximă a fost de 23 de grade la Afumați și 24 de grade la Băneasa și Filaret, iar la ora 06.00 se înregistrau 9 grade la Băneasa, 10 grade la Afumați și 11 grade la Filaret.

**3. Prognoza meteorologică în intervalul 21.10.2019, ora 09.00 –22.10.2019, ora 09.00**

**ÎN ŢARĂ**

Vremea va fi deosebit de caldă pentru ultima decadă a lunii octombrie în aproape toată țara. Cerul va fi mai mult senin, dar mai ales dimineața și noaptea, local în zonele joase din Moldova, Muntenia și Dobrogea și izolat în rest va fi ceață sau nebulozitate stratiformă, posibil asociată pe spații mici cu burniță. Vântul va sufla slab și moderat. Temperaturile maxime vor fi cuprinse, în general, între 18 și 28 de grade, cu cele mai ridicate valori în vestul și sud-vestul teritoriului, iar cele minime se vor situa între 1 grad în depresiunile Carpaților Orientali și 17 grade în Dealurile de Vest.

**LA BUCUREŞTI**

Vremea va fi mult mai caldă față de normalul termic al perioadei. Cerul va fi mai mult senin, iar în primele ore ale intervalului și din nou pe parcursul nopții, îndeosebi în zona preorășenească va fi ceață sau nebulozitate stratiformă. Vântul va sufla în general slab. Temperatura maximă va fi de 24...25 de grade, iar cea minimă de 8...10 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE